Document ID: 32005L0018

DIREKTIVA KOMISIJE 2005/18/ES
z dne 2. marca 2005
o spremembi Direktive 2001/32/ES glede nekaterih varovanih območij, izpostavljenih posebni nevarnosti za zdravstveno varstvo rastlin v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti prvega pododstavka člena 2(1)(h) Direktive,
ob upoštevanju zahtev Češke, Danske, Estonije, Grčije, Irske, Italije, Švedske in Združenega kraljestva,
ob upoštevanju naslednjega:
(1)
Iz podatkov, ki so jih predložili Češka, Danska, Grčija (kolikor gre za Kreto in Lezbos), Irska, Švedska in Združeno kraljestvo (vključno s Kanalskimi otoki, ampak brez otoka Man) je razvidno, da Cryphonectria parasitica (Murrill) Barr. ni navzoča na ozemlju teh držav. Zato je treba te države priznati kot varovano območje glede na Cryphonectria parasitica (Murrill) Barr.
(2)
Po podatkih, ki jih je predložila Danska na podlagi posodobljenih raziskav, se Danska ne sme več priznavati kot varovano območje glede na Beet Necrotic Yellow Vein Virus, saj je razvidno, da je ta škodljivi organizem sedaj naseljen na Danskem.
(3)
Iz podatkov, ki jih je predložila Estonija na podlagi posodobljenih raziskav, je razvidno, da Erwinia amylovora (Burr.) Winsl. et al. ni navzoča na ozemlju Estonije. Zato je treba Estonijo začasno priznati kot varovano območje glede na ta organizem.
(4)
Iz podatkov, ki jih je predložilo Združeno kraljestvo na podlagi posodobljenih raziskav navzočnosti Dendroctonus micans Kugelan, je razvidno, da je ta škodljivi organizem zdaj naseljen na nekaterih delih Združenega kraljestva, ne pa na Severnem Irskem niti na otokih Man ali Jersey. Varovano območje je zato treba spremeniti in omejiti na Severno Irsko, Man in Jersey.
(5)
Iz podatkov, ki jih je predložila Italija na podlagi posodobljenih raziskav, in dodatnih podatkov, ki jih je zbral Urad za prehrano in veterinarstvo med misijo v Italiji maja 2004, je razvidno, da je ta škodljivi organizem zdaj naseljen v tej državi. Italija se torej ne sme več priznavati kot varovano območje glede na Citrus tristeza virus (CTV).
(6)
Iz podatkov, ki jih je predložila Švedska, je razvidno, da je treba tipografsko popraviti nekatera imena grofij na Švedskem, priznanih kot varovana območja glede na Leptinotarsa decemlineata.
(7)
Direktivo 2001/32/ES (2) je treba zato ustrezno spremeniti.
(8)
Ukrepi, predvideni s to direktivo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO DIREKTIVO:
Člen 1
Direktiva 2001/32/ES se spremeni:
1.
na koncu člena 1 se doda naslednji odstavek:
„V primeru točke (b)(2) Priloge se navedeno območje v Estoniji prizna do 31. marca 2007.“;
2.
Priloga se spremeni v skladu s Prilogo k tej direktivi.
Člen 2
1. Države članice sprejmejo in objavijo zakone in druge predpise, potrebne za uskladitev s to direktivo, najpozneje do 14. maja 2005. Države članice uporabljajo te predpise od 15. maja 2005.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedilo temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati tretji dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 2. marca 2005

Labels: 20
18
6